Bandprobleme kniehalter GinielSuid-Afrika se Giniel de Villiers. Foto: Julien Delfosse/DPPI via AFP. Toyota Gazoo Racing se Nasser Al-Attiyah en Mathieu Baumel is goed op koers om hul Dakar-titel te verdedig nadat hulle tweede in die agtste skof van die taai tydren geëindig het. Sebastian Loeb en Fabian Lurquin het weliswaar die skof in ŉ tyd van 3:34:24 gewen, maar die Katarrese ster is steeds eerste op die algehele punteleer; ŉ uur vóór spanmaats Henk Lategan en Brett Cummings. So van Lategan-hulle gepraat: Die Suid-Afrikaanse duo het weer eens die pap dik aangemaak om die skof in die vierde plek af te sluit en hulle is tans goed geplaas vir ŉ moontlike podiumplek. Giniel de Villiers moes egter uithaal en wys om die skof van 346 km te voltooi. Some great shots of Giniel and Dennis on Stage 8 of #Dakar2023.#TGR #TGRDakar2023 pic.twitter.com/vFfmoFo7p9 — Toyota Gazoo Racing South Africa (@TGRSouthAfrica) January 8, 2023 Die Suid-Afrikaanse motorsportlegende het met bandprobleme gesukkel en hy moes noodgedwonge vir 240 km sonder ŉ spaarband bestuur – voertuie in hierdie afdeling word slegs toegelaat om twee bykomende bande vir noodgevalle saam te neem. Hy het uiteindelik in die 21ste plek klaargemaak, maar tel steeds onder die topvyf op die algehele punteleer. “Vanjaar is die geluk blykbaar maar net nie aan ons kant nie en ons sukkel met bestendigheid. Ons moes 240 km sonder enige noodband aandurf; selfs al het ons dinge aanvanklik rustig gevat. Ons was letterlik in survival mode tot die einde,” het De Villiers gesê. Die deelnemers geniet vandag ŉ rusdag. ???? Here come the highlights from Stage 8️⃣ with big drama on the podium for the drivers ???? and an eighth different ???? rider winning from eight days of racing. See the full highlights here: https://t.co/HeU9S6mYQQ#Dakar2023 pic.twitter.com/d4TxSDe2Ez — DAKAR RALLY (@dakar) January 8, 2023 Skofuitslae: Algehele uitslae: ???? The Stage 8⃣ winner was @SebastienLoeb after Carlos Sainz was given a five minute penalty for speeding in a 30 km/h area. Ahead of Monday's rest day @AlAttiyahN retains an overall lead of more than one hour. Full results and standings ????https://t.co/cx02oSZAcp#Dakar2023 pic.twitter.com/OjqwLBSFkx — DAKAR RALLY (@dakar) January 8, 2023